Juba esimesel õhtul hoiatab Imre, et kuna vett on vähe ja hüdroelektrijaama võimsusest jääb puudu, siis lülitatakse tarbijaid piirkondade kaupa erinevatel õhtutel välja. Selleks tarbeks on Tansaania elektrimonopolist Danesco saatnud graafiku, mille  kohaselt peaks Sao Hilli järg olema neljapäeval. Tegelikkuses pole elektrit juba ei teisipäeval, ega ka kolmapäeval. Kuna kell seitse on kottpime, siis pole muud teha, kui kohalikus külakõrtsis küünlavalgel õlut juua.